# Глобалне поставке КППП‑а

Овде извршене измене утичу на све налоге које сте поставили у КППП‑у.

## Језичак Налози

Језичак Налози.
Језичак Налози.

Језичак Налози.

У овом дијалогу можете руковати самим налозима. Имена налога дата су списком на левој страни дијалог.

За брисање налога кликните на дугме Обриши. Пре него што се налог заиста обрише, биће вам тражена потврда.

Копију налога можете направити дугметом Копирај. На пример, ово можете употребити да раздвојите различите кориснике из круга породице (мада би боље било да буду различити корисници на нивоу оперативног система). Или, када просто имате више налога на истом провајдеру и желите све да их користите.

Клик на Уреди... води вас у дијалог описан у делу о ручном подешавању, али са детаљима изабраног налога.

Кликом на Нови... добијате избор између чаробњака и дијалога за ручно подешавање, као што је раније описано.

Ако изаберете налог а укључили сте обрачунавање, сакупљени подаци за тај налог појавиће се у два панела по имену Трошкови позивâ: и Обим протока:.

На левој страни приказа обрачуна стоје два дугмета: Ресетуј... и Прикажи дневнике.

Клик на Ресетуј... ресетује податке под Трошкови позивâ: и Обим протока: на нулу. Ово обично желите да ово урадите једном месечно или тромесечно, пошто сте добили рачун за телефон и сравнили трошкове. Можете независно ресетовати једно и друго, што бирате пошто кликнете на дугме Ресетуј....

Клик на Прикажи дневнике отвара други прозор са приказом дневника свих позива направљених КППП‑ом. Ако сте чували дневнике, можете се кретати напред и назад у корацима од месец дана. Ово може бити корисно када примите неочекивано висок рачун за телефон, да истражите зашто је толики.

## Језичак Уређај

Језичак Уређај.
Језичак Уређај.

Језичак Уређај.

Овде можете изабрати и подесити модем.

Модемски уређај:

  Изаберите уређај који одговара вашем хардверу.

  `/dev/ttys0`

    Корисницима ДОС‑а и Виндоуза ово је познато као КОМ 1, док је КОМ 2 `/dev/ttys1`, итд. Ово су уређаји који се обично користе на линукс системима.

  `/dev/cua0`

    Прва серијска линија (КОМ 1). КОМ 2 је обично `/dev/cua1`, итд. Ови уређаји се обично користе на БСД системима, тј. на ФриБСД‑у, НетБСД‑у и ОпенБСД‑у. Могу их имати и старији линукс системи, мада су на Линуксу одавно преименовани у `/dev/ttySx`.

  `/dev/ttyI0`

    На Линуксу ови уређаји означавају унутрашње ИСДН картице, и емулирају уобичајен модем сагласан хејсу. `/dev/ttyI0` је за прву ИСДН картицу, `/dev/ttyI1` за другу, итд. Ови уређаји постоје само на Линуксу.

  `/dev/modem`

    Многе дистрибуције Линукса праве симболичку везу од стварног модемског уређаја ка `/dev/modem`. Избегавајте да користите ово. Уместо тога, задајте стварни уређај на који веза показује.

Контрола тока:

  Изаберите једно од хардверска [CRTSCTS], софтверска ~|[XON/XOFF]| и никаква. Препоручена поставка је хардверска [CRTSCTS].

Завршетак реда:

  Изаберите тачну знаковну секвенцу `Enter` за модем. Код већине модема то је `CR/LF`, међутим некима треба другачија поставка. Ако буде било проблема при извршавању пријавне скрипте, испробајте овај параметар.

Брзина везе:

  Изаберите са списка брзина везе ону коју подржава серијски порт. Имајте у виду да серијски порт најчешће подржава много веће брзине него модем. Вероватно је најбоље да изаберете највећи понуђени број, и смањујете га тек ако буде било проблема с повезивањем.

Забравни фајл

  Активирајте ову опцију ако желите да КППП ствара забравни фајл. Под Линуксом налазиће се у фасцикли `/var/lock`. Програми као што је `mgetty` ослањају се на постојање забравних фајлова, те КППП неће радити са њима ако забравни фајл није постављен. Ако кажете КППП‑у да закључава модем, побрините се да није задата опција `lock` уз `pppd`. У супротном, `pppd` ће покушати да закључа модемски уређај пошто га је КППП већ закључао, што неће успети, и добићете грешку попут pppd died unexpectedly.

Прековреме модема:

  Ово је време у секундама које ће КППП чекати на одговор `CONNECT` од модема. За већину намена поставка од 30 секунди сасвим је довољна.

## Језичак Модем

Језичак Модем.
Језичак Модем.

Језичак Модем.

Чекај при заузећу:

  Ово је време које модем треба да сачека пре поновног звања након што је примио сигнал заузећа. Имајте у виду да телефонски оператери у неким држава захтевају да ово не постављате на сувише ниску вредност.

Гласност модема:

  Користите клизач да подесите гласност модема. Лево је најнижа а десно највећа гласност. На неким модемима ниска гласност значи искључење звука, а на другим средња и најјача могу бити практично исте.

Наредбе модема...

  У овом дијалогу можете задати какве год посебне наредбе да су потребне модему. Ако поседујете модем сагласан хејсу, највероватније нема потребе да мењате подразумеване вредности, али вас подстичемо да прочитате додатак о хејсових наредбама у овом упутству. Тамо изнесене информације могу бити од велике помоћи у случајевима кад имате потешкоће у остваривању стабилне везе са модемима провајдера. Нарочито обратите пажњу на поставке Пауза пред припремање (стотинки): и Пауза по припремању (стотинки):. Оне налажу КППП‑у накратко застане тик пре и тик после слања припремне ниске модему. Ако Пауза по припремању (стотинки): није постављено на нулу, подразумевано ће бити послато и `CR`.

Упитај модем...

  Кликом на ово дугме налажете КППП‑у да тражи од модема да се идентификује. Ако упит прође, одговор модема биће приказан у дијалогу. Ово се може али и не мора показати информативним, у зависности од модема.

Терминал...

  Клик на дугме Терминал... позива мини‑терминал. Мини‑терминал можете користити за испитивање и експериментисање с преговарачким протоколом за припремање ППП везе са провајдером. То значи да вам нису потребни засебни терминалски програми попут Миникома или Сејона.

## Језичак Графикон

Језичак Графикон.
Језичак Графикон.

Језичак Графикон.

Овде можете подесити боје на КППП‑овом графикону. Можете задати различите боје под Позадина:, Текст:, Примљено: и Послато:.

## Језичак Разно

Језичак Разно.
Језичак Разно.

Језичак Разно.

Овде су дате опције које се не уклапају сасвим у остале секције, али свеједно могу бити врло корисне.

Верзија pppd:

  Број верзије демона `pppd` на систему.

Прековреме pppd:

  КППП ће чекати оволико времена да `pppd` успостави радну ППП везу (након извршења скрипте и пошто се `pppd` покрене), пре него што одустане и укине `pppd` процес.

Усидри у панел при повезивању

  Ако ова опција укључена, КППП ће усидрити у панел, где ће бити представљен малом анимираном иконом. Кликните левим дугметом миша на икону да обновите КППП‑ов прозор. Десним дугметом отварате искачући мени који нуди обнављање прозора, приказивање статистике преноса и окончање везе. Ова опција потискује Минимизуј прозор по повезивању.

Аутоматски зови опет при прекиду везе

  Овим задајте КППП‑у да поново покуша да успостави везу када се прекине.

Време на вези у наслову

  Док сте на вези, време повезаности ће бити приказано у наслову КППП‑овог прозора.

Прекини везу при гашењу икс сервера

  Укључивањем овога налажете КППП‑у да при гашењу икс сервера на правилан начин обустави ППП везу, прекине модемску везу и заустави обрачунавање. Ово је корисно ако неретко заборављате да сте на вези у тренутку кад гасите икс сервер, или ако просто не желите да бринете о ручном прекиду сесије. Ако не желите да КППП прекида модемску везу при гашењу икс сервера, оставите ову кућицу празну. Пазите, ако сте активирали обрачунавање а искључили ову опцију, имаћете недовршене обрачунске уносе сваки пут када се икс сервер угаси и КППП обустави рад.

Напусти по прекиду везе

  Ако је укључено, КППП ће бити напуштен кад прекинете везу са Интернетом. Ако је искључено, КППП ће наставити да ради по прекиду везе.

Минимизуј прозор по повезивању

  Ако је ово попуњено, КППП ће се минимизовати након што успостави везу. Протекло време повезаности биће приказано на траци задатака.

## Језичак О програму

Језичак О програму приказује верзију, лиценцу и податке о ауторима КППП‑а.