K-STAPAč-OBELEžIVA(1)

NAME
kbookmarkmerger - Program za stapanje datog skupa obeleživača u korisnikov spisak obeleživača.

SYNOPSIS

kbookmarkmerger [Qt opcije...] [KDE opcije...] {fascikla}

OPIS

K-stapač-obeleživača je program za stapanje datog skupa obeleživača u korisnikove obeleživače. Ako korisnik do sada nije dodao nijedan obeleživač, biće stvoren nov spisak obeleživača i dati obeleživači umetnuti u njega. K-stapač-obeleživača pritom pamti koji su fajlovi već bili stopljeni ranije, te jednom dodati obeleživači neće biti dodati ponovo kao duplikati. U slučaju da je KDE u pogonu dok se izvršava K-stapač-obeleživača, KDE-ov podsistem obeleživača biće obavešten o izmenama u korisnikovim obeleživačima, te će svi programi koji im pristupaju (npr. K-osvajač) odmah uočiti izmene.

Tradicionalno se nešto nalik ovome izvodilo tako što bi se pri otvaranju novog korisničkog naloga koristio pažljivo sastavljeni kostur domaće fascikle, koji već sadrži standardni skup obeleživača. Problem s ovim pristupom jeste što se posle stvaranja naloga ne mogu širiti novi obeleživači svim korisnicima.

Mehanizam K-stapača-obeleživača koristan je sistem-administratorima kada žele da svim korisnicima rašire obeleživač koji ukazuje na određeni dokument (na primer, važne napomene o sistemu). Može biti koristan i distributerima, na primer za prilaganje fajlova obeleživača u pakete tako da ih K-stapač-obeleživača stopi u korisnikov spisak obeleživača pri instaliranju paketa. Ovako dokumentacija za softverski paket može postati lako i vidljivo pristupačna odmah nakon njegovog instaliranja.

Jedini parametar neophodan K-stapaču-obeleživača jeste ime fascikle u kojoj će biti potraženi fajlovi obeleživača. Svi fajlovi u datoj fascikli biće uzeti u obzir za stapanje u korisnikovu postavu. Fajlovi obeleživača moraju biti valjani XBEL fajlovi.

VIDI JOš

Priručnik za K-osvajač: help:/konqueror/index.html

PRIMERI

    pera@hal9000 kbookmarkmerger /usr/local/extra-bookmarks

Stapa sve fajlove obeleživača uskladištene u /usr/local/extra-bookmarks u Perin spisak obeleživača.

STANDARDI

Specifikacija XBEL-a: http://pyxml.sourceforge.net/topics/xbel/

OGRANIčENJA

Pri određivanju da li je dati fajl obeleživača već stopljen u korisnikov spisak obeleživača, K-stapač-obeleživača prosto razmatra ime fajla; sadržaj se uopšte ne proverava. To znači da izmena fajla obeleživača koji je već jednom stopljen sa korisnikovim obeleživačima neće okinuti ponovno stapanje.

Takođe imajte u vidu da će, u slučaju da korisnik izmeni obeleživač koji je stopljen u njegovu postavu, izvorni fajl obeleživača ostati neizmenjen.

AUTOR

Frerih Rabe <raabe@kde.org>

AUTHOR
Frerih Rabe.