Памела
Робертс
Драган
Пантелић

    falcon-10@gmx.de

превод
2003-11-06
3.2

# Питања и одговори

Могу ли да покренем К‑освајач под другим менаџером прозора?

Само инсталирајте КуТ, модуле `kdelibs` и `kdebase`, и покрените К‑освајач из свог омиљеног менаџера прозора. Требало би нормално да ради, а ако не (програмери КДЕ‑а не испитују често овај случај), пријавите проблем на http://bugs.kde.org; често помаже и да извршите `kdeinit` пре покретања К‑освајача.

Где К‑освајач држи своје поставне податке?

Углавном у фасцикли `~/.kde` (на неким системима може бити и `~/.kde3`, већ према начину инсталирања КДЕ‑а). Не мењајте ручно фајлове у тој фасцикли осим ако заиста знате шта радите.

- Фасцикла `~/.kde/share/apps/konqueror/profiles` садржи појединачне фајлове са поставкама за сваки од профила.

- Обележивачи се држе у `~/.kde/share/apps/konqueror/bookmarks.xml`

- Колачићи се држе у `~/.kde/share/apps/kcookiejar/cookies`

- Историјат, који се користи за могућност самодопуне, налази се у `~/.kde/share/config/konq_history`

- У фасцикли `~/.kde/share/config/`, фајлови `konqiconviewrc`, `konqlistviewrc` и `konquerorrc` садрже мношто општих поставки.

- Фасцикла `~/.kde/share/cache/http/` садржи кеш прегледача.

- Бочна трака користи фајлове и потфасцикле у `~/.kde/share/apps/konqsidebartng`

Све поставке посебне по фасцикли стављају се у `.directory` фајлове у датим фасциклама.

Како могу да очистим фајл историјата?

Постоје два „историјата“:

- Један се користи за допуну текста у пољу уноса траке локације. Да очистите овај, кликните десним на поље уноса и одаберите Очисти историјат.

- Други је дневник посећених локација. Изаберите страницу историјата у бочној траци, кликните десним на неки унос и одаберите Уклони ставку да уклоните само тај унос, или Очисти историјат да уклоните све уносе.

Како да укључим, искључим или очистим кеш прегледача?

Ако одаберете Кеш у дијалогу покренутом путем Подешавање Подеси К‑освајач..., добићете дијалог који вам допушта да искључите кеш, очистите га или му подесите величину, и измените смернице кеширања.

Како могу да изменим вредности прековремена која К‑освајач користи при прегледању Веба?

У Контролном центру, на страници Интернет и мрежа Поставке.

Како постављам своју „домаћу“ страницу — ону која се учитава по покретању?

Покрените К‑освајач иконом веб прегледача на панелу. Отворите страницу за коју желите да се учитате у сваком новом прозору веб прегледача, и одаберите Сачувај профил приказа као... из менија Подешавање.

Сви нови прозори К‑освајача покренути иконом веб прегледача на панелу или из менија Фајл, као и нови празни језичци, од сада ће почињати на овој страници.

Ово не мења понашање дугмета Домаћа на траци алатки К‑освајача, које ће наставити да вас води до УРИ‑ја дефинисаног у К‑освајачевом поставном модулу. До овог модула можете доћи из К‑освајача, ставка Подешавање Подеси К‑освајач...Понашање. Подразумевано је постављено `~`, што је ваша домаћа фасцикла. Можете задати било који УРИ, локални или удаљени, и притисак на икону Домаћа траке алатки ће га приказати.

Да би се К‑освајач покренуо без учитане странице, задајте `about:blank`.

Овде не могу да нађем одговор на моје питање.

Погледајте http://www.konqueror.org/faq.html или http://www.konqueror.org/konq-java.html.