# Лозинка и кориснички налог

Мајкл
Андерсон

    nosrednaekim@gmail.com

Ан Мари
Мафу

    &Anne-Marie.Mahfouf.mail;

Драган
Пантелић

    falcon-10@gmx.de

превод
2010-08-19
&kde; 4.5
КДЕ
Системске поставке
корисник
налог
лозинка

## Подаци о кориснику

### Увод

Снимак екрана менаџера корисничких налога. Менаџер корисничких налога.

Ово је модул системских поставки за уношење података о кориснику и подешавање корисничких поставки, као што су лозинка и икона. Ове податке и поставке, ако су попуњени, користиће разни КДЕ програми (на пример, поштански клијенти и обрађивачи текста). Можете:

- изменити своју корисничку икону

- изменити своју корисничку пријавну лозинку

- испунити личне податке

- поставити одзив лозинке

### Корисничка икона и лозинка

Корисничка икона

  Ова икона се приказује кад се корисник пријављује преко менаџера пријављивања. Можете је изменити кликом на њу: изаберите једну од понуђених икона, или поставите сопствену слику. Кликните на дугме Примени да оверите измену.

Измени лозинку...

  Клик на ово дугме позваће дијалог за измену ваше лозинке, оне с којом се пријављујете на систем. Бићете питани за тренутну лозинку, а затим двапут за нову лозинку.

### Подаци о кориснику

Име:

  Унесите пуно име корисника.

Организација:

  Овде можете додати фирму или организацију с којом желите да будете довођени у везу.

Адреса е‑поште:

  Унесите адресу е‑поште која ће бити придружена овом кориснику.

СМТП сервер:

  Наведите локални СМТП сервер, за слање поште у оквиру мреже.

Кориснички ИД:

  Само ради информације, овде видите свој кориснички ИД. Овај број је дефинисан у фајлу `/etc/passwd`, а постављен је кад је створен ваш кориснички налог.

### Одзив при уносу лозинке

Ова секција допушта вам да изаберете начин уношења лозинке кад вам буде затражена. Подразумевано је да видите један кружић за свако слово које укуцате, што можете изменити на три кружића по слову (отежавајући тиме ономе који можда гледа да одреди дужину лозинке). Такође можете изабрати да се ништа не приказује док куцате лозинку, што чини поступак још безбеднијим.