# Performanse

Majk
Mekbrajd
&Mike.McBride.mail;
Dragan
Pantelić

    falcon-10@gmx.de

prevod
2009-11-24
&kde; 4.4
KDE
Sistemske postavke
performanse
predučitavanje

## Postavke performansi

KDE koriste raznoliki korisnici na raznovrsnim računarima. Pod plaštom performansi, ovaj dijalog omogućava korisniku da podesi opcije koje mogu učiniti da se računar sa instaliranim K‑osvajačem odziva živahnije.

### Primerci K‑osvajača

Prva sekcija ovog dijaloga, Minimizacija korišćenja memorije, sadrži tri opcije koje određuju najveći broj primeraka K‑osvajača koji u istom trenutku mogu biti otvoreni na sistemu.

Pazite da razlikujete primerke K‑osvajača od K‑osvajačevih prozora ili jezičaka. Broj primeraka određuje KDE, a ne korisnik. Primerke možete zamisliti kao skrivene podatke K‑osvajačevih prozora i jezičaka. Jedan primerak K‑osvajača može sadržati podatke više prozora ili jezičaka. Sledećim radio dugmadima ne ograničavate broj prozora koje možete odjednom otvoriti, već koliko može biti otvorenih primeraka K‑osvajača.

Važnost izbora koje načinite u ovom dijalogu postaje očita kada nešto pođe loše, tako da je K‑osvajač primoran da zatvoriti primerak. Svi K‑osvajačevi prozori pridruženi tom primerku K‑osvajača biće istovremeno zatvoreni (ne ostavljajući vremena da se sačuvaju podaci ili lokacije obeleživača). Zato, što više otvorenih primeraka dozvolite, utoliko je manje verovatno da će se problem u jednom primerku odraziti na sav vaš rad. Svaki primerak zahteva dodatnu memoriju, što na sistemima sa manje memorije može da bude problem.

Raspolažete sledećim opcijama:

Nikad

  Bez ograničenja. U svakom trenutku može biti otvoren proizvoljan broj primeraka K‑osvajača. Prednost ove opcije je u tome što ako se bilo koji primerak K‑osvajača sruši, ostali ostaju netaknuti. Mana je što svaki primerak K‑osvajača troši dodatnu memoriju.

Samo za pregledanje fajlova (preporučljivo)

  Ako je ovo uključeno, broj primeraka K‑osvajača za pregledanje Weba može biti proizvoljan, ali samo jedan za upravljanje fajlovima.

Uvek (koristite pažljivo)

  Ako je ovo uključeno, u jednom trenutku otvoren može biti samo jedan primerak K‑osvajača. Ovo štedi sistemsku memoriju, ali ako jedan K‑osvajačev prozor padne, bez upozorenja se zatvaraju svi ostali u kojima nešto pregledate. Ovo treba koristiti samo na sistemima sa ozbiljno ograničenom memorijom.

### Predučitavanje

u podsekciji Predučitavanje takođe se vaga između memorije i performansi.

Predučitavanjem se naziva učitavanje primerka K‑osvajača u memoriju pre nego što ga korisnik zaista pokrene. Pozitivan efekat je u tome što kad korisnik zatraži KDE‑u da učita K‑osvajač, prozor se trenutačno pojavljuje, pošto je veći deo programa predučitan. Negativno je to što ovaj primerak K‑osvajača troši memoriju koja bi mogla poslužiti drugim programima. Podrazumevano, kad korisnik zatvori K‑osvajač, KDE zapravo ne zatvara primerak. Tako će naredno pokretanje K‑osvajača ponovo biti trenutačno.

Brojčanikom Najveći broj primeraka održavanih učitanim: može se podesiti najveći broj predučitanih primeraka. Ova opcija ne utiče na primerke pošto su učitani, a ne ograničava ni broj primeraka koje mogu koristiti aktivni prozori. Jedino utiče na broj predučitanih primeraka.

Kućica Učitaj primerak po pokretanju KDE‑a znači doslovno to: primerak K‑osvajača biće predučitan na svakom pokretanju KDE‑a.

Ovim se produžava vreme pokretanja KDE‑a.

Poslednja kućica, Uvek održavaj barem jedan učitan primerak, govori KDE‑u da želite da uvek bude spreman jedan predučitan, ali neiskorišćen primerak K‑osvajača. Ova opcija će zapravo umanjiti performanse na nekim sistemima (naročito onima sa ograničenom fizičkom memorijom).