# Globalne postavke KPPP‑a

Ovde izvršene izmene utiču na sve naloge koje ste postavili u KPPP‑u.

## Jezičak Nalozi

Jezičak Nalozi.
Jezičak Nalozi.

Jezičak Nalozi.

U ovom dijalogu možete rukovati samim nalozima. Imena naloga data su spiskom na levoj strani dijalog.

Za brisanje naloga kliknite na dugme Obriši. Pre nego što se nalog zaista obriše, biće vam tražena potvrda.

Kopiju naloga možete napraviti dugmetom Kopiraj. Na primer, ovo možete upotrebiti da razdvojite različite korisnike iz kruga porodice (mada bi bolje bilo da budu različiti korisnici na nivou operativnog sistema). Ili, kada prosto imate više naloga na istom provajderu i želite sve da ih koristite.

Klik na Uredi... vodi vas u dijalog opisan u delu o ručnom podešavanju, ali sa detaljima izabranog naloga.

Klikom na Novi... dobijate izbor između čarobnjaka i dijaloga za ručno podešavanje, kao što je ranije opisano.

Ako izaberete nalog a uključili ste obračunavanje, sakupljeni podaci za taj nalog pojaviće se u dva panela po imenu Troškovi pozivâ: i Obim protoka:.

Na levoj strani prikaza obračuna stoje dva dugmeta: Resetuj... i Prikaži dnevnike.

Klik na Resetuj... resetuje podatke pod Troškovi pozivâ: i Obim protoka: na nulu. Ovo obično želite da ovo uradite jednom mesečno ili tromesečno, pošto ste dobili račun za telefon i sravnili troškove. Možete nezavisno resetovati jedno i drugo, što birate pošto kliknete na dugme Resetuj....

Klik na Prikaži dnevnike otvara drugi prozor sa prikazom dnevnika svih poziva napravljenih KPPP‑om. Ako ste čuvali dnevnike, možete se kretati napred i nazad u koracima od mesec dana. Ovo može biti korisno kada primite neočekivano visok račun za telefon, da istražite zašto je toliki.

## Jezičak Uređaj

Jezičak Uređaj.
Jezičak Uređaj.

Jezičak Uređaj.

Ovde možete izabrati i podesiti modem.

Modemski uređaj:

  Izaberite uređaj koji odgovara vašem hardveru.

  `/dev/ttys0`

    Korisnicima DOS‑a i Windowsa ovo je poznato kao COM 1, dok je COM 2 `/dev/ttys1`, itd. Ovo su uređaji koji se obično koriste na linux sistemima.

  `/dev/cua0`

    Prva serijska linija (COM 1). COM 2 je obično `/dev/cua1`, itd. Ovi uređaji se obično koriste na BSD sistemima, tj. na FreeBSD‑u, NetBSD‑u i OpenBSD‑u. Mogu ih imati i stariji linux sistemi, mada su na Linuxu odavno preimenovani u `/dev/ttySx`.

  `/dev/ttyI0`

    Na Linuxu ovi uređaji označavaju unutrašnje ISDN kartice, i emuliraju uobičajen modem saglasan Hayesu. `/dev/ttyI0` je za prvu ISDN karticu, `/dev/ttyI1` za drugu, itd. Ovi uređaji postoje samo na Linuxu.

  `/dev/modem`

    Mnoge distribucije Linuxa prave simboličku vezu od stvarnog modemskog uređaja ka `/dev/modem`. Izbegavajte da koristite ovo. Umesto toga, zadajte stvarni uređaj na koji veza pokazuje.

Kontrola toka:

  Izaberite jedno od hardverska [CRTSCTS], softverska ~|[XON/XOFF]| i nikakva. Preporučena postavka je hardverska [CRTSCTS].

Završetak reda:

  Izaberite tačnu znakovnu sekvencu `Enter` za modem. Kod većine modema to je `CR/LF`, međutim nekima treba drugačija postavka. Ako bude bilo problema pri izvršavanju prijavne skripte, isprobajte ovaj parametar.

Brzina veze:

  Izaberite sa spiska brzina veze onu koju podržava serijski port. Imajte u vidu da serijski port najčešće podržava mnogo veće brzine nego modem. Verovatno je najbolje da izaberete najveći ponuđeni broj, i smanjujete ga tek ako bude bilo problema s povezivanjem.

Zabravni fajl

  Aktivirajte ovu opciju ako želite da KPPP stvara zabravni fajl. Pod Linuxom nalaziće se u fascikli `/var/lock`. Programi kao što je `mgetty` oslanjaju se na postojanje zabravnih fajlova, te KPPP neće raditi sa njima ako zabravni fajl nije postavljen. Ako kažete KPPP‑u da zaključava modem, pobrinite se da nije zadata opcija `lock` uz `pppd`. U suprotnom, `pppd` će pokušati da zaključa modemski uređaj pošto ga je KPPP već zaključao, što neće uspeti, i dobićete grešku poput pppd died unexpectedly.

Prekovreme modema:

  Ovo je vreme u sekundama koje će KPPP čekati na odgovor `CONNECT` od modema. Za većinu namena postavka od 30 sekundi sasvim je dovoljna.

## Jezičak Modem

Jezičak Modem.
Jezičak Modem.

Jezičak Modem.

Čekaj pri zauzeću:

  Ovo je vreme koje modem treba da sačeka pre ponovnog zvanja nakon što je primio signal zauzeća. Imajte u vidu da telefonski operateri u nekim država zahtevaju da ovo ne postavljate na suviše nisku vrednost.

Glasnost modema:

  Koristite klizač da podesite glasnost modema. Levo je najniža a desno najveća glasnost. Na nekim modemima niska glasnost znači isključenje zvuka, a na drugim srednja i najjača mogu biti praktično iste.

Naredbe modema...

  U ovom dijalogu možete zadati kakve god posebne naredbe da su potrebne modemu. Ako posedujete modem saglasan Hayesu, najverovatnije nema potrebe da menjate podrazumevane vrednosti, ali vas podstičemo da pročitate dodatak o Hayesovih naredbama u ovom uputstvu. Tamo iznesene informacije mogu biti od velike pomoći u slučajevima kad imate poteškoće u ostvarivanju stabilne veze sa modemima provajdera. Naročito obratite pažnju na postavke Pauza pred pripremanje (stotinki): i Pauza po pripremanju (stotinki):. One nalažu KPPP‑u nakratko zastane tik pre i tik posle slanja pripremne niske modemu. Ako Pauza po pripremanju (stotinki): nije postavljeno na nulu, podrazumevano će biti poslato i `CR`.

Upitaj modem...

  Klikom na ovo dugme nalažete KPPP‑u da traži od modema da se identifikuje. Ako upit prođe, odgovor modema biće prikazan u dijalogu. Ovo se može ali i ne mora pokazati informativnim, u zavisnosti od modema.

Terminal...

  Klik na dugme Terminal... poziva mini‑terminal. Mini‑terminal možete koristiti za ispitivanje i eksperimentisanje s pregovaračkim protokolom za pripremanje PPP veze sa provajderom. To znači da vam nisu potrebni zasebni terminalski programi poput Minicoma ili Seyona.

## Jezičak Grafikon

Jezičak Grafikon.
Jezičak Grafikon.

Jezičak Grafikon.

Ovde možete podesiti boje na KPPP‑ovom grafikonu. Možete zadati različite boje pod Pozadina:, Tekst:, Primljeno: i Poslato:.

## Jezičak Razno

Jezičak Razno.
Jezičak Razno.

Jezičak Razno.

Ovde su date opcije koje se ne uklapaju sasvim u ostale sekcije, ali svejedno mogu biti vrlo korisne.

Verzija pppd:

  Broj verzije demona `pppd` na sistemu.

Prekovreme pppd:

  KPPP će čekati ovoliko vremena da `pppd` uspostavi radnu PPP vezu (nakon izvršenja skripte i pošto se `pppd` pokrene), pre nego što odustane i ukine `pppd` proces.

Usidri u panel pri povezivanju

  Ako ova opcija uključena, KPPP će usidriti u panel, gde će biti predstavljen malom animiranom ikonom. Kliknite levim dugmetom miša na ikonu da obnovite KPPP‑ov prozor. Desnim dugmetom otvarate iskačući meni koji nudi obnavljanje prozora, prikazivanje statistike prenosa i okončanje veze. Ova opcija potiskuje Minimizuj prozor po povezivanju.

Automatski zovi opet pri prekidu veze

  Ovim zadajte KPPP‑u da ponovo pokuša da uspostavi vezu kada se prekine.

Vreme na vezi u naslovu

  Dok ste na vezi, vreme povezanosti će biti prikazano u naslovu KPPP‑ovog prozora.

Prekini vezu pri gašenju X servera

  Uključivanjem ovoga nalažete KPPP‑u da pri gašenju X servera na pravilan način obustavi PPP vezu, prekine modemsku vezu i zaustavi obračunavanje. Ovo je korisno ako neretko zaboravljate da ste na vezi u trenutku kad gasite X server, ili ako prosto ne želite da brinete o ručnom prekidu sesije. Ako ne želite da KPPP prekida modemsku vezu pri gašenju X servera, ostavite ovu kućicu praznu. Pazite, ako ste aktivirali obračunavanje a isključili ovu opciju, imaćete nedovršene obračunske unose svaki put kada se X server ugasi i KPPP obustavi rad.

Napusti po prekidu veze

  Ako je uključeno, KPPP će biti napušten kad prekinete vezu sa Internetom. Ako je isključeno, KPPP će nastaviti da radi po prekidu veze.

Minimizuj prozor po povezivanju

  Ako je ovo popunjeno, KPPP će se minimizovati nakon što uspostavi vezu. Proteklo vreme povezanosti biće prikazano na traci zadataka.

## Jezičak O programu

Jezičak O programu prikazuje verziju, licencu i podatke o autorima KPPP‑a.