# Хејсов скуп модемских наредби

Следи опис Хејсовог скупа наредби. Већина модема се у великој мери одзива на овај скуп наредби. Ако сте изгубили приручник за модем, или га никад нисте ни имали, овај попис ће вам добро доћи. Писац ових редова је, на пример, сазнао како да искључи звучник модема: `ATM0` — напокон тишина!

Припремна ниска модема састоји се од низа наредби. Њоме се модем припрема за комуникацију, постављајући такве могућности као што су режим позивања, чекање, откривање сигнала заузећа, и многе друге. Новији програми за модемску комуникацију састављају припремну ниску место вас, према опцијама менија које изаберете, могућностима које укључите, итд.

Хејсови модеми били су стандард много година. Пошто се број произвођача модема проширио, већина се, барем донекле, приклонила Хејсовом стандарду. Следи делимични списак Хејсовог скупа наредби, познатих као АТ наредбе. Може се поделити у четири групе:

основни скуп наредби

  Велико слово иза којег долази број. На пример, `M1`.

проширени скуп наредби

  & (амперсанд) и велико слово иза којег следи број. Ово је проширење основног скупа наредби. На пример, `&M1`. Приметите да се `M1` разликује од `&M1`.

власнички скуп наредби

  Ове наредбе обично почињу или контракрозом (\) или знаком процента (%), и прилично се разликују од произвођача до произвођача. Зато ће касније бити наведен само мањи број њих.

регистарске наредбе

  `Sr=n` где је r број регистра који треба изменити, а n нова вредност која се додељује.

  „Регистар“ је рачунарски израз за специфичну физичку локацију у меморији. Модеми на себи имају малу количину меморије. Овај четврти скуп наредби користи се за уношење вредности у одређене регистре (локације у меморији). Један регистар складишти одређену „променљиву“ (алфа‑нумерички податак), коју користе модем и софтвер за комуникацију. На пример, `S7=60` упућује рачунар да „постави регистар бр. 7 на вредност 60“.

Мада је већина наредби дефинисана комбинацијом слово‑број (`L0`, `L1`, итд.), нула је опциона. У овом примеру, `L0` је исто као само `L`. Имајте ово на уму док читате доњу табелу!

Ево неких од најважнијих знакова који се могу појавити у припремној ниски модема. Нормално их не би требало мењати.

`AT`

  Говори модему да следи модемска наредба. Овим мора почињати сваки ред наредби.

`Z`

  Ресетује модем на подразумевано стање.

`,` (зарез)

  Чини да софтвер сачека једну секунду. Можете издати више од једне `,` у низу. На пример, `,,,,` говори софтверу да сачека четири секунде. (Трајањем паузе одређује вредност у регистру `S8`.)

`^M`

  Шаље модему окончавајући знак повратка реда. Ово је контролни ко̂д који већина комуникационог софтвера преводи као „повратак реда“.

## Хејсов основни скуп наредби

Азбучно:

### Хејсов основни скуп наредби

наредба | опис | коментари
--- | --- | ---
`A0` или `A` | Одговори на долазни позив |
`A/` | Понови последњу наредбу | Не стављајте `AT` испред. Enter обично обуставља.
`B0` или `B` | Преговарање позива | Секвенца одговора за ЦЦИТТ В.32.
`B1` | Преговарање позива | Секвенца одговора за Бел 212A.
`B2` | Преговарање позива | Опширно/тихо при одговору

`D`

Позови

Позива следећи број, затим следи руковање у првобитном режиму.

`P`

  Позови пулсно

`T`

  Позови с додирним тоном

`W`

  Чекај на следећи позивни тон

`,`

  Сачекај време задато регистром `S8` (обично 2 секунде)

`;`

  Остани у наредбеном режиму након позивања.

`!`

  Тргни виљушку (спушта слушалицу пола секунде, као при преносу позива)

`L`

  Позови последњи број

`E0` или `E` | Без одјека | Неће исписивати наредбе назад рачунару.
`E1` | Одјек | Исписиваће наредбе назад рачунару (тако да можете видети шта куцате).
`H0` | Стање виљушке | На виљушци (слушалица спуштена).
`H1` | Стање виљушке | Ван виљушке (слушалица подигнута).
`I0` или `I` | Упит, информација или испитивање | Ова наредба веома зависи од модела модема. `I0` обично враћа број или ко̂д, док виши бројеви често пружају много корисније информације.
`L0` или `L` | Гласност звучника. Модеми с дугмадима за јачину звука неће имати ове опције. | Гласност искључена или мала
`L1` |  | Гласност мала
`L2` |  | Гласност средња
`L3` |  | Гласност велика или најјача
`M0` или `M` | Искључи звучник | `M3` је такође честа, али различита на многим маркама
`M1` |  | Звучник укључен до откривања удаљеног носача (нпр. док се не зачује други модем).
`M2` |  | Звучник увек укључен (звуци података чују се после CONNECT).
`N0` или `N` | Брзина руковања | Руковање само при брзини у `S37`.
`N1` |  | Руковање при највећој брзини већој од `S37`.
`O0` или `O` | Врати се на везу | Погледајте и `X1`, јер може бити активно откривање слободне линије.
`O1` |  | Враћа се на везу после секвенце преобучавања еквилајзера.
`Q0` или `Q1` | Тихи режим | Искључено — приказује кодове резултата, корисник види одзиве наредби (нпр. `OK`).
`Q1` | Тихи режим | Укључено — кодови резултата су сузбијени, корисник не види одзиве.
`Sn?` |  | Упит за садржај S‑регистра n
`Sn=r` | Ускладишти | Складишти вредност r у S‑регистар n.
`V0` или `V` | Опширно | Бројевни кодови резултата.
`V1` |  | Кодови резултата на енглеском (нпр. `CONNECT`, `BUSY`, `NO CARRIER`, итд.)
`X0` или `X` | Паметни модем | Кодови резултата сагласни Хејсовом смартмодему 300
`X1` |  | Обично додаје брзину повезивања основном коду резултата (нпр. `CONNECT 1200`).
`X2` |  | Обично додаје откривање тона слободне линије (спречавајући слепо позивање, а понекад и наредбу `AT0`).
`X3` |  | Обично додаје откривање сигнала заузећа.
`X4` |  | Обично додаје и откривање сигнала заузећа и тона слободне линије.
`Z0` или `Z` | Ресетуј | Ресетује модем на ускладиштену поставу. Користите `Z0`, `Z1`, итд. за вишеструке профиле. Ово је исто као `&F` за фабрички подразумевано на модемима без НВРАМ‑а (постојане меморије).

## Хејсов проширени скуп наредби

Наредбе с амперсандом

### Хејсов проширени скуп наредби

наредба | опис | коментари
--- | --- | ---
`&B0` или `&B` | Преобучи параметре | Искључује аутоматско преобучавање.
`&B1` | Преобучи параметре | Укључује аутоматско преобучавање.
`&B2` | Преобучи параметре | Укључује аутоматско преобучавање, али прекида везу ако нема побољшања током периода задатог у `S7`.
`&C0` или `&C1` | Откриј носач | Сигнал увек укључен.
`&C1` | Откриј носач | Указује на удаљени носач (обично пожељно као подразумевано).
`&D0` или `&D` | Терминал података спреман (ДТР) | Сигнал се игнорише (ово зависи од модема, мораћете да погледате у његов приручник).
`&D1` | Терминал података спреман (ДТР) | Ако ДТР пређе са укљученог на искључено, модем прелази у наредбени режим (само неки модеми).
`&D2` | Терминал података спреман (ДТР) | Неки модеми прекидају везу при прелазу ДТР‑а са укљученог на искључено (обично пожељно као подразумевано).
`&D3` | Терминал података спреман (ДТР) | Прекида везу, ресетује модем и враћа у наредбени режим на ДТР.

`&F0` или `&F`

Фабрички подразумевано

Генеричке подразумеваности сагласне с Хејсом.

Обично је добро употребити ово у припремној ниски, пошто поставке `&F1` до `&F3` могу да варирају између модема, и заправо буду узрок проблема при повезивању. (Никад се не зна шта `&F2` марке НН стварно мења.)

С друге стране, исплати се испробати друге опције доле; многи проблеми могу се решити заменом сложене припремне ниске једноставном `&F2` или тако нечим. Међутим, ако састављате сопствену припремну ниску, најбоље је почети простом `&F` и не користити „прилагођене“ подразумеваности.

`&F1` | Фабрички подразумевано | Фабричке подразумеваности прилагођене су рачунарима сагласним ИБМ‑овом ПЦ‑у.
`&F2` | Фабрички подразумевано | Фабричке подразумеваности за Дот‑мек, са софтверским руковањем.
`&F3` | Фабрички подразумевано | Фабричке подразумеваности за Дот‑мек, са хардверским руковањем.
`&G0` или `&G` | Заштитни тонови | Искључује заштитне тонове.
`&K0` или `&K` | Локална контрола тока | Искључује локалну контролу тока.
`&K1` | Локална контрола тока | Укључује хардверску локалну контролу тока (`RTS/CTS`).
`&K2` | Локална контрола тока | Укључује софтверску локалну контролу тока (`XON/XOFF`).
`&K3` | Локална контрола тока | Укључује хардверску локалну контролу тока (`RTS/CTS`).
`&K4` | Локална контрола тока | Укључује софтверску локалну контролу тока (`XON/XOFF`).
`&L0` или `&L` | Режим позивања | Бира режим модемског приступа.
`&M0` или `&M` | Режим контроле грешака | Асинхрони режим без контроле грешака (исто што и `&Q0`).
`&P0` или `&P` | Однос пулсног позивања | САД/Канада пулсно позивање, однос прекида 39%/61%.
`&P1` | Однос пулсног позивања | УК/Хонг Конг пулсно позивање, однос прекида 33%/67%.
`&Q0` или `&Q` | Режим контроле грешака | Асинхроно без корекције грешака, без баферисања података (искључено АСБ).
`&Q5` | Режим контроле грешака | Поступак корекције грешака типа В.42 (захтева контролу тока).
`&Q6` | Режим контроле грешака | Асинхрони режим са АСБ‑ом (захтева контролу тока).
`&Q8` | Режим контроле грешака | Алтернативни протокол корекције грешака (МНП).
`&Q9` | Режим контроле грешака | Условна компресија података: В.32бис да, МНП‑5 не.
`&S0` или `&S` | Избор радње на ДСР | Увек укључено (подразумевано).
`&S1` | Избор радње на ДСР | Следи спецификацију ЕИА‑а (активно праћење тона носача, и док се носач не изгуби).
`&T0` или `&T` | Самопроба | Самопроба посебна по моделу на неким модемима.
`&U0` или `&U` | Трелаж-кодирана модулација | Укључује ТЦМ за В.32.
`&U1` | Трелаж-кодирана модулација | Искључује ТЦМ за В.32.
`&V0` или `&V1` | Прикажи активне | ...(и често ускладиштене) поставке поставног профила (или `ATI4`).
`&W0` или `&W` | Ускладишти профил | ...у НВРАМ (`&W0`, `&W1`, итд, за више профила). Неке поставке се не могу ускладиштити. Оне се често не показују на `&V` или `ATI4`.
`&Y0` или `&Y` | Избор поставе која се учитава по паљењу. | Учитај профил 0 (подразумевано)
`&Y1` | Избор поставе која се учитава по паљењу. | Учитај профил 1
`&Zn=x` | Меко ресетуј и учитај ускладиштени профил бр. n. | Приметите да се у командној линији игноришу све ставке после `&Z`.

## Наредбе са контракроз и процентом

### Наредбе са контракроз и процентом

наредба | опис | коментари
--- | --- | ---
`\A0` или `\A` | Највећа величина МНП блока у знаковима | максимум 64 знака
`\A1` | Највећа величина МНП блока у знаковима | максимум 128 знакова
`\A2` | Највећа величина МНП блока у знаковима | максимум 192 знака
`\A3` | Највећа величина МНП блока у знаковима | максимум 256 знакова
`%C0` или `%C` | Укључи/искључи компресију података | Искључена.
`%C1` | Укључи/искључи компресију података | Укључена МНП‑5.
`%C2` | Укључи/искључи компресију података | Укључена В.42бис (БТЛЗ).
`%C3` | Укључи/искључи компресију података | Укључена МНП‑5 и В.42бис (БТЛЗ)
`%D0` или `%D` | Компресија података | величина БТЛЗ речника 512
`%D1` | Компресија података | величина БТЛЗ речника 1024
`%D2` | Компресија података | величина БТЛЗ речника 2048
`%D3` | Компресија података | величина БТЛЗ речника 4096
`%E0` или `%E1` | Метод избегавања | Избегавање искључено.
`%E1` | Метод избегавања | Метод `+++AT` (подразумевано).
`%E2` | Метод избегавања | Метод `Break` `AT`.
`%E3` | Метод избегавања | Оба метода укључена.
`%E4` | Метод избегавања | Искључено `OK` при `+++`.
`%E5` | Метод избегавања | Укључено `OK` при `+++`.
`\J0` или `\J` | ДТЕ аутоматско подешавање протока | Искључена.
`\J1` | ДТЕ аутоматско подешавање протока | ДТЕ проток се подешава да одговара протоку носача.
`\N0` или `\N` | Тип везе | Нормална веза (види дефиниције испод).
`\N1` | Тип везе | Усмерена веза.
`\N2` | Тип везе | МНП аутоматски поуздана веза.
`\N3` | Тип везе | Аутоматски поуздана веза.
`\N4` | Тип везе | В.42бис поуздана веза са откривањем фазе
`\N5` | Тип везе | В.42бис аутоматски поуздана веза са откривањем фазе
`\N6` | Тип везе | В.42 поуздана веза са откривањем фазе
`\N7` | Тип везе | В.42 аутоматски поуздана веза са откривањем фазе

Директна веза је просто прослеђујуће повезивање без икакве корекције грешака или компресије података. У овом случају, брзине од рачунара ка модему и од модема ка модему морају бити исте.

Нормална веза користи контролу тока (софтверску или хардверску) да баферише податке који се примају и шаљу, тако да модем може да преноси податке различитом брзином од оне којом их рачунар шаље и прима. На пример, рачунар може да шаље податке брзином 57 kb/s, док, употребом компресије, модем заправо шаље само 28,8 kb/s. Ово је режим у којем ради већина модема.

Поуздана веза је врста нормалне везе. Ако се, из неког разлога, компресија података или корекција грешака не могу успоставити или одржавати, веза ће бити прекинута. (У основи, овакав модем осигурава да су све везе поуздане, јер ће прекинути сваку која није таква.)

Аутоматски поуздана веза је готово иста, осим што ће модем покушати поновно преговарање да би успоставио поуздану везу. Ово је опет режим који користи већина модема.

## S‑регистри

### S‑регистри

регистар | опсег | подразумевано | функција
--- | --- | --- | ---
`S0` | прстенови 0-255 | 1-2 | Одговор на звоњење. Не одговара ако је 0.
`S1` | прстенови 0-255 | 0 | Ако је `S0` већи од 0, овај регистар броји долазеће прстенове.
`S2` | аски 0-127 | 43 + | Знак изласка у наредбени режим.
`S2` | >127 |  | Без изласка.
`S3` | аски 0-127 | 13 ЦР | Знак за повратак реда
`S4` | аски 0-127 | 10 ЛФ | Знак за увод реда
`S5` | аски 0-32, 127 | 8 БС | Знак контраразмака
`S6` | 2-255 секунди | 2 | Време чекања на слободну линију (слепо позивање, погледајте Xn)
`S7` | 1-255 секунди | 30-60 | Време чекања на удаљени носач.
`S8` | 0-255 секунди | 2 | Време паузе на зарез при позивању.
`S9` | 1-255 десетинки | 6 | Време откривања носача потребно за препознавање.
`S10` | 1-255 десетинки | 7-14 | Време између губитка носача и прекида везе.
`S11` | 50-255 милисекунди | 70-95 | Трајање и размак тонова при тонском позивању.
`S12` | 0-255 педесетинки | 50 | Заштитно време за паузу око наредбеног низа `+++`.

`S36`

Опције спадања кад падне веза корекције грешака:

- 0 — прекини везу

- 1 — успостави директну везу

- 3 — успостави нормалну везу

- 4 — успостави МНП везу ако може, иначе прекини

- 5 — успостави МНП везу ако може, иначе директну

- 7 — успостави МНП везу ако може, иначе нормалну

7

Поступак при неуспеху преговора

`S37`

- 1 = 300 b/s

- 5 = 1200 b/s

- 6 = 2400 b/s

- 7 = 1200/75 b/s (режим В.23)

- 8 = 4800 b/s

- 9 = 9600 b/s

- 10 = 12000 b/s

- 11 = 14400 b/s

- 12 = 7200 b/s

0

Брзина преговарања (почетно руковање)

Многи модеми имају десетине, па и стотине, S‑регистара, али је само првих десетак прилично стандардно. Мењају се наредбом попут `ATSn=N`, а очитавају помоћу `ATSn?` (нпр. ``AT` `S10``=70` `S1?`` говори модему да седам секунди не прекида везу ако не чује позвани модем, и врати колико је пута телефон зазвонио.)